Eu acuso | Si home si\n13 Luns Ago 2007\nUn congoleño residente en Bélxica desde rapaz, Mbutu Mondondo, vén de demandar nos tribunais a retirada de Tintín no Congo, por xenófobo e racista. Non sei se é andacio ou casualidade, pero ultimamente reprodúcense as peticións de que se prohiba aquilo ou se recolla aqueloutro. Desde o secuestro xudicial da revista El Jueves polo presunto menoscabo á familia real ata as esixencias de que se suprimise a actuación dun grupo italiano, a Banda Bassotti, nas festas de Ferrol, por considerar que a letra dunha canción podía ser apoloxía do terrorismo.\nPor partes, Mbutu Mondondo a razón tena toda. As aventuras africanas do periodista dos pantalóns bombachos que nunca escribiu noticia ningunha son dun racista e colonialista que incluso eu me dera conta de pequeno ó lelas. Os indíxenas son malos ou parvos, e ata manda neles Milú, o can. Mesmo o recoñeceu despois o propio autor, argumentando que cando o debuxou -1931- el era un rapaz de 23 anos e a que esa era a visión xeneralizada que tiña a sociedade belga da súa colonia. No que o doído emigrante congoleño non ten razón é en pedir que retiren o álbum. A quen tería que pedirlle explicacións ou demandar é ós herdeiros do rei Leopoldo II, impulsor da explotación colonial máis cruel e máis inhumana das que houbo no mundo (e miren que o nivel é alto). Con máis motivo ademais porque o Congo non foi colonia de Bélxica, senón propiedade persoal do rei de Bélxica. Así de memoria, nos libros de Tintin quedan mal os comunistas (Tintín e os soviets), os indios (Tintín en América) os xaponeses (O loto azul), por non falar do mal que quedan os romanos en Astérix. Pero é que en ningures –quero decir, en ningún país democrático, incluído parte dos EEUU- é obrigado que a creación teña que ser politicamente correcta. A maiores, houbo grandes creadores que foron un auténticos bestos. Quevedo, por exemplo, era un exaltado antixudeu. Nalgún foro de tronados vin que acusan a Pondal de promotor da violencia de xénero por un poema sobre un lance sexual no medio do monte (“¡y éste es el autor del himno nacionalista gallego!”).\nO resultado destes toques a rebato é xusto o contrario do que se di pretender. No de El Jueves, a acción conxunta dun funcionario da casa real, un fiscal e un xuíz converteron o que como moito podía ser un chiste basto nunha noticia mundial e nunha demostración do atraso das institucións respecto do mundo real (real de realidade). No da Banda Bassotti, miles de persoas que podían dar brincos de entusiasmo estrictamente musical, sen entender un chisco dunha canción en euskera cantada con acento italiano, teñen agora a curiosidade de saber que din todas e cada unha das letras. Claro que tampouco se sabería nada dos reclamantes se non seguisen tácticas coma estas. É o caso da beata que chama á policía para queixarse do escándalo que montan os veciños da casa de enfronte. “Señora, non se ve nada”, aseguran os axentes cando acoden a comprobalo. “¡Como que non, si se soben a esa banqueta e se poñen de puntillas, vese todo!”\n(LA OPINIÓN /FARO DE VIGO 11 de agosto de 07)\n3 thoughts on “Eu acuso”\nCésar Salgado said:\n13 Agosto 2007 ás 21:49\nGracias polo blog, é dos meus preferidos. O artigo, sobresaliente. Para redondealo faltaría a referencia que xustifique o título, porque supoño que titulas a propósito seguindo a Zola, pero supoño tamén que a prensa pon límites de espacio… 🙂\n14 Agosto 2007 ás 12:36\nSr meu, amén de que é vostede especialista en lanzar argumentos irrefutabeis, seica ten vostede a toda a súa parroquia de vacacións aló polo caribe, que isto está do máis plácido….\nEn fin, aproveitando o meu costume de saír por peteneras, e dado que fala vostede de (xeno)fobias varias, velahí van as miñas:\n1.- Gastrónomos, gurmetes e en xeral todos aqueles que pensan que un cociñeiro é un artista e que Ferrán Adriá é Dios. Ata tal punto chega a miña fobia que, se algunha vez monto un blog, xa ten dominio: http://www.mecagüenbrillatsavarin.com.\n2.- Os debuxantes xaponeses de manga, que están empeñados en levarnos a todos os gaijin a un estado global de idiocia.\n3.- Os espabilados dos nosos veciños, eses que fan sidra coas nosas mazáns, lévanse as nosas fabas para vendelas como fabes, pasan o tempo ollando ao oeste para ver que copian e aínda por riba chámanlle ao galego “bable occidental”….\n4.- Únome gozoso ás verbas do Ber.to cabo dos clowns e saltimbanquis de rúa, aos que hai que engadir sen dúbida aos tunos e aos participantes en rondallas da terceira idade.\n5.- Madrileños de vacacións polas colonias, entendendo por tais todos os residentes fóra do lugar de veraneo empeñados en facer preguntas estúpidas como as do choco do outro día….\nPS. O único que non me gusta do novo deseño é a sección de comentarios recentes, máis que nada porque sempre saímos os mesmos….\n15 Agosto 2007 ás 17:54\nSr. Salgado, a prensa te limitacións, non soamente de espacio, senón de tempo para facer as cousas redondas. Efectivamente, era unha ironía baseada en Zola.\nDear eSedidió. Comparto xenofobias. O sábado que ven, reiterarei sobre a 5, penso. Por cento, comprobe que xa está amañado o da caixa de poñer comentarios.\nDeixa unha resposta a César Salgado Cancelar a resposta


Ciclo de música Sons no Ar-co VIII\nActualizado 13/07/2015 00:00\nOs grupos BLACK STONES e ANTILIA protagonizarán a oitava edición do ciclo de concertos Sons no Ar-co que o organiza o Museo na rúa, á beira do arco da ponte que une os edificios Castro Monteagudo e García Flórez.\nO venres 17 de xullo, ás 22:00 h, abrirá o ciclo o grupo pontevedrés BLACK STONES que fai unha homenaxe ós grandes grupos británicos e americanos dos anos 60 e 70.\nO grupo, que nacera na cidade de Pontevedra en 1968, está composto na actualidade por Toño Carbajo, guitarra e voz, Tino Domínguez, guitarra e voz, Santi López, guitarra e voz, Armando Guerra, baixo, Fredy Nistal, batería e voz e Jaime Carbajo, guitarra solista e voz.\nMedio siglo e Black Stones forever, son os dous discos que teñen actualmente no mercado.\nÁs 22 h actúa o grupo ANTILIA composto por María Costas, letrista, cantante e profesora de canto, José Churruca, compositor e guitarrista,Noly Torres, batería e percusión, e Pablo Vidal , contrabaixista, compositor e produtor.\nAs composicións de ANTILIA teñen un sabor atlántico, aberto, nostálxico, pero tamén diáfano e vital. Non deixan a ninguén indiferente; teñen influencias do jazz, blues, rock sinfónico e achegas do folk, cun toque de sofisticación nos arranxos, fuxindo do obvio, do fácil encadramento. Uns textos poéticos en galego que conseguen fío directo co público e van mais alá dos lugares comúns.


«Non é que haxa máis xabaril no monte, é que cambiou de hábitat»\nCarballo: «Non é que haxa máis xabaril no monte, é que cambiou de hábitat»\nÁlvarez Villar, presidente da Federación Galega de Caza na Coruña, afirma que se coñece «moi pouco» dos danos que ocasiona o lobo\nO coristanqués José María Álvarez Villar preside, dende hai uns meses, a sección coruñesa da Federación Galega de Caza. Participou onte na sección semanal «Voces do Agro», de Radio Voz Bergantiños, conducida por Luis García, director do centro Fonteboa. Explicou Álvarez Villar, durante a súa intervención, que a de caza é a segunda federación con máis afiliados de Galicia, só por detrás do fútbol, e que hai canto menos un tecor en cada municipio da comunidade.\n-¿Cantos cazadores hai na Coruña?\n-Licenzas federativas hai case 4.000, pero pódese dicir que hai uns sete mil e pico cazadores.\n-¿Qué é exactamente un tecor?\n-As siglas responden a terreo cinexeticamente ordenado. Corresponde practicamente ao que antes coñeciamos como os cotos de caza. Mudou a nomenclatura na última reforma da lei de caza. Un tecor -que na actualidade non hai ningún municipio galego no que non exista un, polo menos- é un terreo sempre xestionado por unha sociedade de caza.\n-¿Cantos hai na provincia?\n-Hai uns 400. Para constituír un novo en Galicia hai que ter unha superficie mínima dunhas 2.000 hectáreas, polo que é bastante complicado, porque ademais hai que ter unha cesión por parte dos propietarios dos terreos. Nun país de minifundismo, como é este, é moi complicado recoller tantas firmas, pese a que a lexislación permite constituílo cun 75 % das firmas.\n-Faise unha diferenciación, en base ao volume da peza, entre caza maior e caza menor.\n-Efectivamente. En Bergantiños e arredores a maior está limitada practicamente ao xabaril e o corzo; e a menor, ao raposo, paspallás, coello... O resto de especies pequenas.\n-¿Cales son os períodos?\n-En realidade regúlanse todos os anos a través dunha orde de vedas que saca a Consellería de Medio Ambiente, pero polo xeral a caza abre o terceiro domingo do mes e pecha o 6 de xaneiro. Hai certas especies, como é o caso do xabaril, para as que se fan certas ampliacións nos prazos, especialmente polos danos que poidan producir eses animais. Este ano, por exemplo, comezouse a cazar xabaril o 25 de agosto.\n-O xabaril trae máis dun quebradeiro de cabeza ás xentes do agro.\n-Si, pero eu reitero o que veño dicindo dende hai tempo: o xabaril non aumentou, senón que cambiou de hábitat. O abandono do rural leva consigo a que certas especies que antes vivían no rural agora se aproximen máis ao urbano. Aí temos o problema de Oleiros, que o xabaril lle come os xardíns; ou animais paseando arredor da muralla de Lugo.\n-¿Pódense organizar batidas?\n-Poden, e ademais a consellería non adoita poñer problemas cando hai danos nas colleitas. Hai épocas do ano nas que é difícil que se concedan batidas, pero propoñen outros sistemas. O gandeiro ten que saber que ten as sociedades de caza á súa disposición neste sentido.\n-Tamén o lobo está ocasionando problemas ao gando.\n-Coñecemos moi pouquiño dos danos que está facendo o lobo na actualidade. Teño coñecemento de que leva comidos máis de 200 cans nas casas, e estes danos non son visibles, non se contan. Hai moito lobo, e é un animal silvestre ao que lle hai que dar de comer, porque xa non ten nada no monte. Por iso se acerca ás zonas urbanas. Volvemos de novo ao abandono do rural.\n-Tamén ameaza á caza menor.\n-Si, a coello e perdiz especialmente, aínda que en Galicia non queda coello practicamente. Hai moitos tecores nos que a presenza deste animal é mínima. As enfermidades que se están dando aquí, sobre todo unha variante da febre hemorráxica, están causando verdadeiros estragos.\n-O volume de negocio que move a caza é considerable.\n-Move, máis ou menos, a mesma cantidade de diñeiro que o Albariño, uns 100 millóns. Nos tecores estanse soltando máis de 2 millóns de coellos. Cada un leva un prezo de 8 ou 8,50 euros, así que o volume de negocio é palpable.\nCoristanco Caza Consellería de Medio Ambiente, Territorio e Infraestruturas Oleiros


Funcionarios municipais piden ao concelleiro de Persoal que abandone a crispación e retome a negociación - Pontevedra Viva\nRoda de prensa de Vicente Ferrería e Héctor Santaló, representantes de CC.OO. e AFUMPO\nMércores 2 de Maio, 2018 ás 15:01 do Mércores 2 de Maio, 2018\nFuncionarios do Concello de Pontevedra decidiron en asemblea poñer en marcha unha serie de medidas de protesta para mostrar o "malestar" que actualmente hai xeneralizado entre o persoal pola actual proposta de negociación que puxo sobre a mesa o goberno local e polo "cariz que está tomando" o asunto, pois acusan o concelleiro de Persoal, Vicente García Legísima, de abonarse á vía da "crispación".\nAs medidas acordadas foron dar unha rolda de prensa para dar a coñecer a súa postura, convocar unha concentración ante a sede do Concello na rúa Michelena o vindeiro luns 7 de maio ás 11.00 horas e acudir ao próximo pleno da corporación. A primeira medida xa a realizaron este mércores, cunha comparecencia de representantes de CC.OO e a asociación de funcionarios do Concello (Afumpo), Vicente Ferrería e Héctor Santaló.\nCon esas medidas de protesta aspiran tamén a pedir ao goberno local que retome as negociacións, que aseguran que "llevan tiempo paradas". Nesta petición móstranse xuntos CC.OO. e Afumpo, pero CIG nin sequera acudiu á asemblea de traballadores celebrada o pasado venres e UXT acudiu, pero decidiu non asumir os acordos alí adoptados.\nHéctor Santaló lembrou que o actual esquema organizativo do Concello de Pontevedra remóntase ao ano 1999 e nos case 20 anos transcorridos realizáronse reformas lexislativas sen que se realizasen axustes nas funcións asignadas aos funcionarios nin nas súas retribucións, senón que se optou por "apaños, solucións puntuais a problemas puntuais", sen pensar nas consecuencias a medio prazo e "sen planificar como implementar esas modificaciósn a medio prazo".\nO resultado é que hai unha estrutura "obsoleta e ineficiente" que agora se consolida na proposta realizada pola empresas á que se encargou a asistencia técnica para actualizar o catálogo de funcións dos traballadores municipais.\nAnte tal situación, o que piden é "unha apertura de miras por parte da administración" e que, cando sente a negociar cos traballadores "non se sente nun plano de autoridade, de superioridade".\nVicente Ferrería critica esa situación de "crispación" e solicita "que non se busque a vía da división e a confrontación, senón a do diálogo efectivo". No caso de que non detecten un cambio de actitude pola súa banda, xa anuncian que as mobilizacións se irán incrementando.\nAdemais, cuestiona a actitude de García Legísima cara os policías municipais, dos que criticou que 14 puxéronse enfermos o mesmo día de forma imprevista. Considera que "non é de recibo que se queira criminalizar ao colectivo da Policía Local", pois teñen as reivindicacións de todos os funcionarios: "é un conflito dos traballadores do Concello, non da Policía Local".\nFerrería móstrase moi crítico co edil de Persoal e advírtelle: "señor concelleiro, isto deixa pousos. Se enfrontamos aos policías locais con outros colectivos, xeramos un problema dentro da nosa administración e isto vai quedar". Ademais, lémbralle que a organización administrativa actual "é do século pasado" e "case 20 anos despois non nos poden pedir que teñamos paciencia".\nVarios colectivos unen as súas voces para "facerse oír" ante o goberno municipal


Case 60 emprendedoras e emprendedores galegos volveron a Galicia no 2019 grazas ao programa da Secretaría de Emigración de apoio ao retorno emprendedor | GaliciaAberta - Secretaría Xeral da Emigración\nCase 60 emprendedoras e emprendedores galegos volveron a Galicia no 2019 grazas ao programa da Secretaría de Emigración de apoio ao retorno emprendedor\nO orzamento total destinado a esta liña medra ata superar os 341.000 euros, un 70% máis do previsto inicialmente.\nAnte a elevada demanda e o éxito de participación, o Goberno galego eleva neste 2020 o orzamento da orde ata os 400.000 euros, coa posibilidade de amplialo no caso de que sexa necesario.\nDesde a posta en marcha do programa, téñense impulsado 190 iniciativas empresariais en Galicia, a maior parte delas no rural ao incrementarse a axuda en 2.000 euros se o negocio se establece neste ámbito.\nA idade media das e dos beneficiarios sitúase nos 42 anos, procedendo de ata 20 países entre os que destacan Venezuela (22), Brasil (7) ou Reino Unido e Alemaña (4 cada un).\nImaxe de arquivo da visita de Antonio Rodríguez Miranda a un dos proxectos empresariais postos en marcha co apoio de Emigración\nSantiago de Compostela, 19 de xaneiro de 2020.\nCase 60 emprendedores galegas e galegos volveron a Galicia durante o 2019 grazas ao programa da Secretaría Xeral de Emigración de apoio ao retorno emprendedor. Deste xeito, o investimento achegado para facilitar a posta en marcha destas iniciativas empresariais ascendeu finalmente ata os 341.000 euros, cifra que supón un 70% máis do previsto na convocatoria inicial.\n“Os números desta orde son moi positivos, e amosan que estamos a cumprir un dos obxectivos do programa: que os emprendedores sintan Galicia como o mellor lugar para vivir e desenvolver os seus proxectos familiares e profesionais”, sinala Antonio Rodríguez Miranda, secretario xeral da Emigración, quen explica que, ante a elevada demanda e o éxito de participación, o Goberno galego eleva neste 2020 o orzamento da orde ata os 400.000 euros, coa posibilidade de amplialo aínda máis no caso de que sexa necesario.\nA través deste programa, a Xunta de Galicia busca incentivar o retorno de cidadás e cidadáns galegos residentes no exterior que queiran emprender un proxecto na Comunidade, en especial daqueles mozos e mozas da diáspora que desexen ter unha oportunidade laboral na súa terra de orixe. Neste sentido, cómpre salientar que a idade media dos beneficiarios e beneficiarias sitúase nos 42 anos.\nDesde a posta en marcha desta liña, téñense impulsado 190 iniciativas empresariais en Galicia, a maior parte delas no rural ao incrementarse a axuda en 2.000 euros se o negocio se establece neste ámbito.\nOs case 60 proxectos deste ano estanse a impulsar por retornadas e retornados galegos procedentes de ata 20 países distintos, o que dá idea da importancia da orde na procura de ofrecer a todos os galegos e as galegas do exterior a posibilidade de volver á súa terra. Entre os países de procedencia, destacan as 22 persoas emprendedoras chegadas de Venezuela, as 7 do Brasil, as 4 de Reino Unido ou outras tantas de Alemaña.\nMedidas doutros departamentos do Goberno galego\nEste programa configúrase como unha das liñas máis importantes que está a promover a Secretaría Xeral no marco da Estratexia Retorna 2020; unha estratexia transversal na que están implicados outros departamentos autonómicos, tanto na contratación de traballadoras e traballadores coma na creación de autoemprego para persoas emigrantes galegas retornadas.\nAsí, nestes momentos, a Consellería de Economía, Emprego e Industria ten activas 4 liñas de axuda que suman 12 millóns de euros que están a fomentar tamén o emprego entre os galegos e as galegas que optan por volver á casa: o programa Aprol Economia Social, para o fomento do emprendemento na economía social; a liña Emprega Persoas con Discapacidade ou en Risco de Exclusión Social; o Emprega Muller, e o Emprega Parados de longa duración; todos eles dotados cun 25% máis de apoio no caso de que as e os beneficiarios sexan galegas e galegos retornados.\nMiranda subliña que o programa de axuda ao retorno emprendedor ten permitido a posta en marcha de case 190 iniciativas empresariais en Galicia 27.11.2019\nA Xunta abre o prazo do programa Galicia Emprega para impulsar a formación e contratación de máis de 1100 mulleres, paradas e parados de longa duración, mozas e mozos e persoas discapacitadas 07.01.2020\nA Xunta destina 12 millóns a través de 4 programas para fomentar a contratación das galegas e os galegos retornados priorizando o seu acceso ao emprego 17.01.2020\nMiranda sinala que a Estratexia Retorna 2020 contén unha vintena de medidas dedicadas a fomentar o emprego das galegas e os galegos retornados 18.04.2018\nEmigración concedeu un total de 94 axudas para a posta en marcha de proxectos de galegas e galegos retornados emprendedores 19.02.2021


Ares, Sábado 23 de Marzo de 2019\nBASES QUE REXIRAN A CONVOCATORIA PARA A CONTRATACIÓN DE TRABALLADORES DESEMPREGADOS SUBVENCIONADOS POLA XUNTA DE GALICIA POLO SISTEMA DE CONCURSO DE CATRO SOCORRISTAS A XORNADA COMPLETA\nRESOLUCIÓN DA ALCALDIA Nº 189 DO 29 DE MAIO DE 2018\nVista a notificación electrónica da Xefatura Territorial da Coruña da Consellería de Economía, Emprego e Industria pola que se autoriza a contratación por un período máximo de 2 meses de catro traballadores para a realización da obra ou servizo denominado, Programa de atención as Praias-Vixilancia. Visto o expediente tramitado para a convocatoria e aprobación de bases de persoal para proceder a súa selección.\nVista a necesidade urxente e inaplazable para o período estival de realización de traballos relacionados cos servizos de socorrismo nas praias do noso municipio, estando subvencionados o 100% pola Xunta de Galicia Consellería de Economía, Emprego e Industria os custes salariais de contratación de persoal laboral temporal socorrista a xornada completa con contrato de duración determinada servizo de interese social garantindo deste xeito a prestación do servizo municipal e a seguridade dos/as usuarios/as.\nEn uso das facultades outorgadas a esta Alcaldía polo artigo 21 da Lei 7/1985 de 2 de abril de bases do réxime local en materia de persoal polo presente RESOLVO:\n“BASES QUE REXIRAN A CONVOCATORIA PARA A CONTRATACIÓN DE TRABALLADORES DESEMPREGADOS SUBVENCIONADOS POLA XUNTA DE GALICIA CONSELLERÍA DE ECONOMÍA, EMPREGO E INDUSTRIA , POLO SISTEMA DE CONCURSO DE CATRO SOCORRISTAS A XORNADA COMPLETA”\nO obxecto da presente convocatoria é a contratación laboral temporal de catro socorristas mediante concurso por ser o procedemento máis axeitado e tendo en conta o establecido no artigo 14 de requisitos e criterios para a selección dos traballadores e das traballadores da ORDE do 12 de decembro de 2017 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais e se procede á súa convocatoria para o exercicio do ano 2018.\nOs contratos de duración determinada de interese social, rexeranse polo establecido no contrato sendo as retribucións brurtas mensuais de 1.112,00 € desglosados nos seguintes conceptos (soldo, complemento de destino, complemento específico e parte proporcional da paga extra).\nB) Non ter sido contratado por un período igual ou superior a seis meses con cargo ás axudas concedidas no ano 2017 pola Consellería de Economía, Emprego e Industria no ámbito de colaboración coas entidades locais e coas entidades sen ánimo de lucro, en materia de políticas activas de emprego, para a contratación de persoas traballadoras desempregadas.\nDOCUMENTACIÓN A PRESENTAR XUNTO COA SOLICITUDE DE PARTICIPACIÓN\nTerceira.- Presentación de solicitudes e proceso de selección: Concurso\nO Concello de Ares, presentará unha oferta de emprego ante a Oficina de Emprego de Ferrol facendo referencia aos requisitos que debe reunir o/a traballador/a a contratar conforme da anterior base segunda.\nO Servizo Público de Emprego realizará unha sondaxe de demandantes, tendo en conta que non poden repetir aqueles que se contratasen por un período igual ou superior a seis meses con cargo ás axudas concedidas no ano 2017 pola Consellería de Economía, Emprego e Industria no ámbito de colaboración coas entidades locais e coas entidades sen ánimo de lucro, en materia de políticas activas de emprego para a contratación de persoas traballadoras desempregadas.\nAportará alomenos 8 candidatos e non mais de 20 remitindo novos candidatos se o Concello xustifica o incumprimentos dos requisitos da oferta ou o rexeitamento voluntario ou incomparecencia dos remitidos, tendo en conta que terán preferencia en todo caso os colectivos sinalados no artigo 14.5 da ORDE do 12 de decembro de 2017 tales como:\nA) Mulleres e, en especial, aquelas que acrediten a condición de vítimas de violencia.\nG) Integrantes de colectivos desfavorecidos ou en risco de exclusión social, especialmente beneficiarios /as da renda de integración social de Galicia.\nA admisión de candidatos coincidirá coa selección realizada polo Servizo Público de Emprego que presentarán instancias no rexistro xeral do Concello de Ares para a participación neste proceso selectivo dispoñendo de 10 días naturais (dende a publicación das bases no taboleiro de anuncio e na páxina web municipal, e mediante a posta en contacto cos candidatos mediante rexistro de chamada telefónico); solicitude de instancia de participación cuxo modelo se adxunta no Anexo II dirixida á Sr. Alcalde no Rexistro Xeral do Concello de Ares.\nA instancia acompañarase de:\n- Fotocopia do DNI .\n- Copia do título ou declaración ou certificado de estar en condición de obtelo título esixido nas bases para a praza antes da sinatura do correspondente contrato.\n- Toda a documentación orixinal ou compulsada acreditativa do cumprimento dos requisitos de participación contados na cláusula segunda destas bases.\n- A relación dos méritos que aleguen, nomeados segundo a orde establecida no apartado de méritos.\nA dita relación acompañaranse os documentos xustificativos dos mesmos:\n- Cursos de formación relacionados coas funcións do posto de traballo mediante fotocopia sen ser precisa a copia cotexada do correspondente título ou diploma que sexan distintos aos utilizados como requisito de participación. Presumirase documentación auténtica, e únicamente será requerida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso.\nNon serán valorados aqueles méritos que non queden debidamente acreditados, en todos os seus extremos, dentro do prazo de presentación de instancias.\nA Comisión seleccionadora non avaliará os méritos que non se aporten ou acrediten desta maneira.\nA documentación presentada deberá ir acompañada pola solicitude que aos interesados se lles facilitará no rexistro do Concello.\nSerán publicadas no taboleiro de anuncios do Concello e na páxina web as listas de admitidos e excluídos coa motivación da exclusión elevándose a definitiva a lista provisional de admitidos de non existir excluídos e de outorgando de dous días hábiles aos excluídos, no seu caso, para alegacións sendo necesaria aprobación de lista definitiva.\nTrala lista provisional elevada a definitiva ou lista definitiva de admitidos a Comisión seleccionadora procederá á valoración dos méritos do/a aspirante admitido/a.\nEn ningún caso serán valorados aqueles méritos que non fosen alegados e xustificados debidamente no momento de finalizar o prazo de presentación de instancias, nin aqueles documentos que non conteñan os datos que segundo as presentes bases sexan necesarios para valorar os méritos a que se refiren.\nCuarta.- Comisión Seleccionadora e actuación de valoración dos méritos aportados polos/as aspirantes no concurso\nA súa composición será a fixada en resolución da Alcaldía xunto coa lista definitiva de admitidos e no seu caso excluídos do proceso de selección.\nA Comisión non poderá constituírse sen a asistencia de polo menos cinco membros sendo preciso, en todo caso, a asistencia do Presidente e do Secretario.\nAs resolucións da comisión seleccionadora vinculan á administración sen prexuízo de que esta, de ser o caso, poida proceder a súa revisión de acordo co previsto no artigo 106 e seguintes da Lei 39/2015, de 1 de outubro do Procedemento Administrativo Común das Administracións Públicas.\nPrimeiro.- Proba física\nA designación do dia da proba física será determinado pola Comisión Seleccionadora e constara:\n“Proposta do Director Técnico deportivo do Concello de Ares para a selección de persoal de salvamento e socorrismo no concello de Ares.\nProba física para o acceso ao posto de Socorrista acuático no Concello de Ares. (Eliminatoria):\nLugar: Complexo acuático do Castro\nMaterial: Gorro, gafas e bañador.\nDescrición da proba:\nA proba realizarase en traxe de baño e gorro, sendo as gafas opcionais. Non se poden utilizar materiais auxiliares de ningún tipo nin traxes de neopreno de ningún tamaño. A proba realizaranna as persoas aspirantes de unha en unha, iniciándose dentro do vaso da piscina, onde indique o tribunal, da seguinte forma:\n"desprázese 25 metros nadando coa testa fora da auga ata o extremo da piscina, recorra de volta 25 m con estilo libre recollendo un mínimo de 4 aros do fondo do vaso deixándoos sobre a praia da piscina no lugar de inicio da proba". Os aros poderán ser recollidos todos xuntos ou en apneas repetidas.\nO tempo límite para realizar a proba e continuar no proceso selectivo é de 1 minuto e 30 segundos”\nDita proba será calificada de apto ou non apto.\nA Comisión seleccionadora publicará a relación de admitidos e excluídos para a segunda proba do proceso selectivo, na paxina web municipal e no taboleiro de anuncios do Concello.\nSegundo.- Cuantificación dos méritos e entrevista persoal\nA cualificación dos méritos para o concurso realizarase pola Comisión seleccionadora, axustándose aos criterios que establece o Anexo I destas Bases , que publicará no taboleiro de anuncios e na páxina web do Concello a relación de aspirantes presentados/as coa puntuación obtida, a que sumada a entrevista persoal levada a cabo pola Comisión Seleccionadora daranos unha puntuación final.\nTras a valoración da Comisión publicara a relación de posibles contratacións e elevará esta ao Alcalde-Presidente a correspondente proposta de contratación a favor dos/as candidatos/as que obtiveran a maior puntuación total.\nEn caso de empate aplicaranse os seguintes criterios recollidos na Orde do 2/05/2017 publicada no DOG núm. 87 de data 08/05/2017 pola que se establecen os criterios de prioridade entre colectivos para a realización da selección dos/as traballadores/as desempregados/as que serán contratados/as para o fomento do emprego e mellora da empregabilidade, dando preferencia:\nB) Menores de 30 anos en especial as persoas demandantes do primeiro emprego ou aquelas sen cualificación profesional.\nE) Persoas desempregadas que esgotasen as prestacións e subsidios por desemprego a que tiveran dereito.\nQuinta.- Formalización e duración do contrato.\nO contrato formalizarase a requirimento da Administración acreditando no Rexistro Xeral do Concello a presentación da seguinte documentación:\n-\tFotocopia ( que deberá presentarse xunto co orixinal para o seu cotexo) do Documento Nacional de Identidade.\n-\tFotocopia ( que deberá presentarse xunto co orixinal para o seu cotexo) do Título esixido.\n-\tCertificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto.\n-\tDeclaración xurada de que non foi separado/a mediante expediente disciplinario do servizo de ningunha Administración Pública, nin encontrarse inhabilitado/a para o exercicio da función pública por sentencia firme.\n-\tDeclaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ó momento da súa toma de posesión.\n-\tCertificado onde conste o IBAN da Conta Bancaria.\nO/a aspirante que faga valer a súa condición de persoas con discapacidade deberá presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes.\nA duración estimada para o posto de socorrista é de 2 meses dende a data de formalización do contrato.\nSexta.- Lista de reserva\nAo rematar o proceso selectivo formarase unha relación das persoas, en orde descendente de puntuación. Os que formen parte da mesma poderán ser chamados (sempre respectando a orde da lista), para cubrir prazas similares ou situacións de renuncia voluntaria, procesos de incapacidade temporal, maternidade ou calquera outra circunstancia, en prazas de similares características deste concello.\nEsta convocatoria, as súas bases e cantos actos administrativos se deriven delas ou da actuación do tribunal, poderán ser impugnados polos interesados nos casos e na forma establecida pola Lei 39/2015, de 1 de outubro, do Procedemento Administrativo Común das Administracións Públicas.\nBASES E ANEXOS en pdf


Vilalba, onte e hoxe: A Pravia : avozdevilalba.gal\nVilalba, onte e hoxe: A Pravia\nEn prácticamente todas as culturas e tradicións as árbores foron de sempre un dos símbolos fundamentais que concentraban moitos dos seus valores esenciais e xenéricos. Esa morfoloxía tan súa de raíces, tronco e copa fai delas un elemento comunicador de tres mundos a miúdo afastados (subterráneo, terrestre e celeste) simbolizando con elo o mesmo fluxo entre a vida e a eternidade. Para os antiguos exipcios representaban o crecemento espiritual, na Cábala hebrea relacionáronse co acceso ao coñecemento, en China vinculáronse á lonxevidade e á fertilidade, para os celtas eran sinónimo de protección e outras moitas cousas, na tradición cristiana son o despertar da conciencia no Edén, no budismo a liberación anímica, e na Grecia antiga a victoria en cuestións bélicas (loureiro), ou ben Cronos e a sabiduría en tempo de paz (oliveira).\nTradicionalmete as árbores simbolizan tamén a vontade, a permanencia frente ao fuxir irreparable do tempo, así como a continuidade e a firmeza. Precisamente eses mesmos conceptos son os que hoxe traemos aquí, pois son os que daban sustento a aquela sección mítica de A Voz de Vilalba que levaba por nome “Vilalba, onte e hoxe”. Nela tratábase de dar conta (entre a denuncia e a curiosidade) das fondas transformacións que se estaban a dar, xa naquel entón, na morfoloxía da vila e, asemade, o xeito en que o percorrido vital fai que algunhas cousas fiquen incólumes ano tras ano. Tentábase algo sen dúbida semellante ao que tan ben reflectiu máis recentemente a exposición “Testemuñas de cambio”, así coma o libro homónimo editado polo Iescha en 2007, con texto de Carlos Gómez Osa e fotos de Amador. Un libro-testemuña (coma di o propio título) que, desde o intre mesmo da súa publicación, pasou a ocupar un lugar privilexiado nas bibliotecas de moitos chairegos.\nRecuperar agora aquela sección tan representativa non podía ser doutro xeito que amosando un dos iconos da imaxinería chairega por excelencia: a mítica Pravia. A súa presenza aquí ten unha función dobremente simbólica: por unha banda, a de representar, coma xa dixemos, un icono da Chaira; pola outra, por ter sido o lugar onde, nun lonxano 29 de xuño de 1983, baixo as ramas que nos viron nacer e medrar, xurdíu A Voz de Vilalba, xornal ao servizo do pobo.\nAdemais, nas fotografías que aquí amosamos, pódense observar, xunto ao acer pseudoplatanus (nome científico da nosa afamada árbore), dous dos míticos puntos de venta do xornal naqueles anos do século pasado: a Casa dos Marios e a Librería Da Ponte, rexentada por Carmiña García Mato (filla e irmá de poetas) que tan proveitosas lecturas nos proporcionou.\nA imaxe antiga foi tomada dunha postal (anos corenta?). Se a comparamos coa actual decatarémonos coma, aínda que de xeito lixeiramente perceptibeis, a fisionomía urbana da vila non foi allea ao paso do tempo. En torno á árbore hai xa unha glorieta que perviveu ao longo de moitos anos ata que foi substituida pola actual. É, quizais, máis rechamante ese posto de gasolina e eses autos que semellan sacados de “Os violentos anos vinte”, de Raoul Walsh con James Cagney. A xente a parolar baixo a fresca sombra da árbore é unha leda estampa que, afortunadamente, aínda hoxe pervive.\nA fotografía moderna foi tomada nun recente mes de maio, estando a primavera na súa esplendorosa consagración. Con todo, sorprende nela a perda daquela fermosa follaxe de verdor unánime que posuía a árbore, non sabemos se achacable ou non ao cambio climático. Hai xa uns cantos anos sufríu un declive do que, aínda que recuperou, non voltaría ao seu ser orixinal. As podas hixiénicas e necesarias (que ademais liberan as súas ramas dun peso considerable) fan o resto, conferíndolle ese aspecto de bonsai hipertrofiado.\nSexa como for, disfruten das dúas imaxes. Jung relacionaba as árbores coa imaxinación creadora. Un bo símbolo que dende agora adoptamos coma noso xunto a ese outro, tradicional e xa sinalado, de vontade, firmeza, permanencia e continuidade frente ao paso do tempo máis aló de calquera inclemencia climatolóxica ou, mesmamente, vital.


Nome Común Víbora de seone\nNome científico Vipera seoanei\nDescrición É unha víbora de talla mediana, cunha cabeza grande e o cabeza esmagado ou lixeiramente levantada. A cola é pequena . Os adultos poden alcanzar os 70-75cm, pero usualmente varían entre os 45 e 58 cm. É unha especie moi polimórfica, cunha variación individual e xeográfica notable.\nHábitat e comportamento Habita xeralmente lugares onde predominan os fentos, xa que este tipo de planta favorece a súa camuflaxe.\nNome común Ourizo cacho\nNome científico Erinaceus europaeus\nDescrición O ourizo común tende a vivir en espazos abertos cubertos por matogueiras, en terreos cultivados, en dunas de area, e ata en pedregais, pero que en xeral non sexan demasiado húmidos nin demasiado fríos.\nHábitat y comportamento O ourizo común tende a vivir en espazos abertos cubertos por matogueiras, en terreos cultivados, en dunas de area, e ata en pedregaies, pero que en xeral non sexan demasiado húmidos nin demasiado fríos.\nNome común Toupa cega\nNome científico Talpa occidentalis\nDescrición É unha especie de mamífero soricomorfo da familia Talpidae endémica do oeste e centro da Península Ibérica que se alimenta de larvas e vermes baixo terra.\nHábitat e comportamento A toupa adóitase atopar en prados, cultivos regados e terreos de bo solo orgánico. Tamén habita bosques de chopos, freixos e olmos.\nNome común Furafollas ibérico\nNome científico Sorex granarius\nDescrición O furafollas ibérico é unha especie de mamífero soricomorfo da familia Soricidae soamente distribuída pola Península Ibérica. A pelame é de cor marrón escura, carece de banda mediodorsal escura e o ventre é gris amarelado. A lonxitude de cabeza e corpo é duns 4 cm, sendo a cola dunhas tres cuartas partes desa lonxitude. O peso non excede os 6 g. Ten as puntas dos dentes de cor vermella aínda que xeralmente os incisivos superiores mostran unha tonalidade máis clara.\nHábitat e comportamento É un endemismo ibérico. Distribúese ao longo do Sistema Central, desde a serra de Ayllón á serra da Estrela, (Portugal), estendéndose cara ao norte desde o río Texo ata Galicia.\nNome común Furafollas pequeno\nNome científico Sorex minutusa\nDescrición A pelame é de cor marrón escura no dorso e pasa gradualmente a marrón claro na zona ventral. A lonxitude de cabeza e corpo é duns 6 cm, sendo a cola dunhas tres cuartas partes desa lonxitude. O peso non excede dos 6 g. Esta variedade é un dos mamíferos máis pequenos de Europa.\nHábitat e comportamento Habita en zonas de vexetación eurosiberiana, principalmente carballeiras, faiais, e nas matogueiras de substitución destes, aínda que tamén se localiza en zonas de queiruga e matogueira de montaña.\nNome común Muraño de Cabrera\nNome científico Neomys anomalus\nDescrición O muraño de Cabrera é de pequeno tamaño, de 6 a 9 cm de tronco, e de 4 a 6 cm de cola, cun peso total de entre 7,5 a 16 g. A cor varía, pero o ventre sempre é claro, case branco, e a cola é bicolor. As orellas están ocultas totalmente na pelame, o fociño é groso e os dentes de cor granate.\nHábitat e comportamento Habita en augas limpas e sen contaminar, e en arquetas de mananciais. Nas montañas vive en pastos húmidos, en zonas pantanosas, ladeiras e prados húmidos; mesmo se atopa ás veces nos edificios. É un bo indicador da pureza de ríos e regatos.\nNome común Muraño común\nNome científico Crocidura russula\nDescrición É un crocidurino de mediana talla e cola relativamente curta, de 30 a 40 mm, corpo de 34 a 47 mm e de 7 a 14 g. Os ollos son pequenos e ten os pavillóns auditivos ben desenvolvidos e moi visibles.\nHábitat e comportamento É unha especie de requirimentos basicamente mediterráneos. Prefire hábitats abertos e marxes dos bosques con boa cobertura vexetal do chan. Aparece tamén en campos de cultivo e nas zonas boscosas con sotobosque claro.\nNome común Lavandeira común\nNome científico Motacilla cinerea\nDescrición É unha ave duns 19 cm de lonxitude, de coloración gris verdosa no dorso, e amarela no rabo e nas e nas partes inferiores. A cola está sempre en movemento, e ao voar mostra unha barra branca na á. Os machos diferéncianse das femias porque presentan unha mancha negra na garganta durante o período de reprodución.\nHábitat e comportamento Ocupa o norte de África e gran parte de Europa, e esténdese por Asia ata Xapón, representada por varias subespecies. A poboación peninsular nidifica nas zonas montañosas, mentres que acode de invernada ás chairas de cereal e campiñas, procedente do centro e do norte de Europa. Pasa na península uns seis meses, chegando de agosto a novembro, e retornando ás súas áreas de procedencia entre febreiro e abril.\nNome común Furaño xardineiro\nNome científico Crocidura suaveolens\nDescrición É semellante á musaraña gris (Crocidura russula). Co dorso de cor acastañado, ventre agrisado, coa cola cuns característicos pelos longos.\nHábitat e comportamento Na Península Ibérica ocupa diversos medios na zona de influencia atlántica, mentres que na rexión mediterránea queda relegada ao ambientes húmidos.


O goberno municipal do PP multiplicou por 2,6 a débeda do concello de O Saviñao nun ano - Sen Categorizar - BNG do Saviñao - BNG - Bloque Nacionalista Galego\nO goberno municipal do PP multiplicou por 2,6 a débeda do concello de O Saviñao nun ano\nBNG do Saviñao 19 abr 2013 - 15:41\ndo saviñao pp municipal goberno multiplicou\nO Ministerio de Facenda e Administracións Públicas acaba de facer público os dados do endebedamento dos concellos a 31 de decembro de 2012. Este informe deixa patente a nefasta xestión do Concello do Saviñao, que pasou de ter unha débeda de 277.000 a finais de 2011 a ter unha débeda de 735.000 a finais de 2012. Isto supón que multiplicou a súa débeda 2,6 veces nun ano.\nEste despropósito de xestión municipal perpetrado polo PP leva ao Concello camiño da ruína de seguires así. Non ten lóxica que despois das políticas de subas de taxas que levou o equipo de goberno, tales como a do IBI, ou a Taxa do Lixo, que lla cobran até aos pendellos que non producen residuos, os recortes en alumeado público, etc e a falla de investimento, agás de chapuzas nos baches que en catro días volven a estar abertos nas estradas, haxa este inxustificado aumento da débeda pública do Concello.\nDende o BNG levamos tempo denunciando a opacidade do concello nas súas accións e pedindo transparencia, cousa que nun goberno democrático e non caciquil xa existiría, sen ter máis resposta que o silencio e o continuo agochamento das súas accións.\nExiximos unha explicación por parte do Concello da existencia desta débeda, así como a transparencia na xestión. Pedimos unha vez máis a retiradas das dúas dedicacións exclusivas innecesarias creadas nesta lexislatura cuxo único fin é pagar favores políticos cos cartos públicos. Exiximos unha auditoría externa e independente que saque a luz a situación económica real do Concello.\nO Saviñao non merece un goberno municipal como este, cuxo resultado é endebedamento, paro i emigración.


AQUAM LATAM: AGOLADA NO GOOGLE STREET VIEW\nAGOLADA NO GOOGLE STREET VIEW\nExiste un dito popularizado e vulgarizado xa polo uso que di que o que non está en Internet é coma se non existise. Xa digo, é un dito. Nunca máis lonxe da realidade. Os lugares existiron moito antes que a Rede. E non figurar na Rede non é unha desgraza, só unha circunstancia. Pero dito isto, non vou negar que é agradable ver como as novas tecnoloxías recollen aqueles espazos que amas e polos que traballas.\nEse gran imperio virtual de Google acordouse de incluír a viliña de Agolada, non pola vila senón porque a historia situouna nunha encrucillada de camiños e estradas de paso frecuentado. Agora, desde o ordenador de moitos fogares podemos aparecer en moitos lugares do mundo, entre eles tamén pasar polas estradas N-640 (Vegadeo - Pontevedra) e PO-840 (Betanzos - Agolada).\nAs imaxes recollen o cruzamento das dúas vías e a entrada dunha rúa na Praza do Concello.\nNas dúas imaxes de abaixo a confluencia da Rúa Nova coa Avenida do Concello (N-640), e a rúa do Colexio coa mesma vía.\nZanfonista 23:16:00 CET do 20 de novembro de 2009\nChousa da Alcandra 00:07:00 CET do 21 de novembro de 2009\nAlguén me enviou o link do G.S.V. no que salía xusto a entrada da miña canteira. Quedei abraiado. Din un paseo virtual por Antas sin moverme da miña casa. E incluso vin algún dos meus veciños (coa cara desenfocada) mirando cara a "máquina" que fixo esa virguería.\nO progreso non deixa de sorprendernos. Ogallá sempre fose para cousas así de xeniais, útiles e boas.\nUnha aperta dende este lado do Farelo


Arroxo promoverá unha viaxe a Pontevedra para coñecer o modelo de mobilidade implantado polo BNG - Destacadas - Comarca de Lugo - BNG - Bloque Nacionalista Galego\nBNG de Lugo Centro 01 out. 2015 - 02:28\nbng pontevedra polo mobilidade arroxo modelo\nQueremos que representantes de todos os grupos políticos, colectivos socais e veciñais nos acompañen para coñecer pros e contras dun modelo que pode ser aplicable a Lugo afirmou Arroxo\nRubén Arroxo animou a todos os colectivos lucenses a participar nesta visita porque é o momento de debater sobre o modelo de cidade que queremos para Lugo\nLugo, 30 de setembro, 2015. Rubén Arroxo trasladou aos grupos políticos da corporación unha proposta para realizar unha visita á cidade de Pontevedra. Dende o BNG-Asambleas Abertas promoverán unha viaxe coa intención de amosar, in situ, o modelo de mobilidade implantado polo BNG en Pontevedra. Queremos que representantes de todos os grupos políticos, colectivos socais e veciñais, ademais de medios de comunicación, nos acompañen para coñecer pros e contras dun modelo que pode ser aplicable a Lugo asegurou Rubén Arroxo.\nNesta visita, que se levará a cabo despois das festas de San Froilán, o obxectivo é coñecer de primeira man os pros e contras que supón para unha cidade a implantación de determinados aspectos conducentes á mellora da mobilidade. Arroxo recalcou a importancia de coñecer sobre o propio terreo as actuacións que se levaron a cabo e como incidiron sobre a vida na propia cidade.\nArroxo lembrou que no pasado pleno do concello de Lugo se aprobaron, por unanimidade, iniciativas con propostas que xa están a funcionar en Pontevedra e indicou que poderemos aprender e contrastar sobre o terreo como é aplicación práctica para converter rúas en zona 30, implantar aparcadoiros disuasorios, promover o uso da bicicleta, crear zonas de tráfico calmado, etc....\nRubén Arroxo animou a todos os colectivos lucenses, que estean interesados, a participar nesta visita porque é o momento de debater sobre o modelo de cidade que queremos para Lugo e todos temos que aportar ideas e propostas para que o resultado final sexa o dun concello máis amable coas persoas, atractivo para o turismo, comprometido co seu patrimonio e con expectativas de futuro para quen aquí habita.\nO BNG-AA propón liberar de tráfico a ronda o 30 de novembro


Deportes | Fervelliño\nNormalización lingua (143)\nPosts belonging to Category Deportes\nXogamos ao atletismo: programa Xogade\nA campaña de actividade lúdico deportiva XOGADE (xogos galegos deportivos en idade escolar), é unha iniciativa promovida pola Xunta de Galicia, co obxectivo de levar a actividade a todos os concellos galegos e brindarlles aos escolares a posibilidade de practicar e competir cos clubs e colexios de toda a comunidade autónoma.\nO martes 14 de abril de 2015 os alumnos de quinto curso de E. Primaria participamos na actividade de atletismo no Estadio da Xuventude de Pontevedra.\nClasificación dos colexios que participaron o día 14 de abril na actividade de atletismo en pista no CGTD.\nO colexio que obtivo máis puntos, o CEIP A Xunqueira Nº2, GRUPO 1, queda clasificado directamente para a final provincial que será o vindeiro 26 de maio de 2015 no CGTD de Pontevedra.\nCategories: Deportes, Normalización lingua | Sin Comentarios\nXADREZ NA RÚA – XADREZ SOLIDARIO 2011\nOnte 27 maio de 2011 celebramos a actividade XADREZ NA RÚA – XADREZ SOLIDARIO na praza da Ferrería de Pontevedra. XADREZ NA RÚA – XADREZ SOLIDARIO, naceu no ano 2010 como unha actividade conxunta de catro colexios: CEP A Xunqueira Nº 2, CEIP Campolongo, CEIP Froebel, CEIP Vilaverde-Mourente e a Escola de Xadrez de Pontevedra, este ano incorporánronse o CEIP Manuel Vidal Portela e o CEIP Parada- Campañó, moitas grazas pola vosa participación. Cada xogador colaborou, voluntariamente, coa doazón dun quilogramo de alimentos non perecedoiros que foron entregados ao comedor de San Francisco de Pontevedra. Houbo unha moi boa participación para ser un venres e con moita calor. Estaban previstos sobre 270 rapaces, aínda que faltaron algúns , outros foronse incorporando, e todo aquel que quiso puido xogar.\nO noso agradecemento á Concellería de Educación do Concello de Pontevedra, á F.A.N.P.A. e a Escola de Xadrez de Pontevedra, sen a súa colaboración non poderíamos levar a cabo a actividade.\nAquí temos tódalas fotos que fixemos da actividade “XADREZ NA RÚA – XADREZ SOLIDARIO”\nVelaí vai outro álbum de fotos:\nXADREZ NA RÚA – XADREZ SOLIDARIO\nO 27 de maio de 2011 temos pensado realizar a actividade XADREZ NA RÚA – XADREZ SOLIDARIO.\nA actividade terá lugar na praza da Ferrería de Pontevedra o día 27 de maio de 2011 das 17 ás 19 horas. Cada rapaz que participe recibirá unha camiseta e unha medalla. Cada participante colaborará, voluntariamente, coa doazón dun quilogramo de alimentos non perecedoiros que serán entregados ao comedor de San Francisco.\nPoderán participar todos os alumnos de E. Primaria que queiran, sen máis límite que a capacidade da carpa que se montará ao efecto: 400 alumnos. No caso de que se superase esa cantidade, a organización poría unha ratio por colexio.\nCada rapaz xogará tantas partidas como poida no tempo sinalado (das 17 ás 19 horas) con outros de distinto colexio ao seu.\nHaberá, ademais das partidas, outras actividades como son explicación dunha partida por parte dun mestre internacional de xadrez, xogo dunha partida nun xadrez xigante e algunha outra sorpresa.\nA inscrición dos colexios farase no seguinte e-correo: cep.xunqueira2@edu.xunta.es\nData límite da inscrición 6 de maio de 2011.\nXADREZ NA RÚA – XADREZ SOLIDARIO, naceu no ano 2010 como unha actividade conxunta de catro colexios: CEIP Campolongo, CEIP Froebel, CEP A Xunqueira Nº 2 e CEIP Vilaverde-Mourente. Podedes ver as fotos desta actividade no ano 2010 e máis información nos seguintes enlaces:\nCategories: Deportes, Normalización lingua | 1 comentario\nFotos das actividades lúdicas nas I Xornadas dos ENDL do Concello de Pontevedra\nSe queres ver máis fotos, a nota de prensa e agradecementos, preme aquí.\nActividades lúdicas nas I Xornadas dos ENDL do Concello de Pontevedra\nNota: Este artigo irase actualizando segundo se confirmen datos e aumente a información.\nCalquera consulta: enlpontevedra@gmail.com\nData celebración das Xornadas: do 14 ó 18 de marzo.\nLugar de celebración: O espectáculo musical para os de Infantil (con Migallas) farase o martes 15 no Teatro Principal. Faranse dous pases, un ás 10 h. e outro ás 11:30 h. Os colexios que comecen as clases as 09:30 h, terán preferencia para o segundo pase: CEIP de Campañó, CEIP Cabanas, …\nOs xogos populares para Primaria faranse o mércores 16 de marzo. Hora de confirmación da chegada: 10:15 h. Hora de comezo dos Xogos: 10:30 h. Hora de remate: 13:00 h.\nLugar de celebración: Alameda e Avda. Montero Ríos.\nLugar de encontro para os Xogos: Palco de Música, no centro da Alameda.\nColexios e nº de participantes nas dúas actividades.\nActualización das xornadas.\nPlano dos Xogos.\nFichas dos Xogos Programados.\nMonitores das actividades.\nFonte onde poder beber.\nPersoeiro homenaxeado : Xoán Manuel Pintos.\nOs centros que precisen autobús, deberán comunicárllelo ó Concello:\nTelef: 986 863 157\nPrégase o máis axiña posible, que os centros manden un listado numerado do alumnado que virá as xornadas e do mestre encargado. Indicar o nivel do grupo (curso).\nRecordamos que imos aproveitar para mesturar os grupos, coa finalidade de facer tamén algo de convivencia. A primeira distribución dos grupos farémola os organizadores, logo avisaremos de como tedes que repartilos vós nas diferentes estacións.\nCada grupo escolar podería traer un distintivo:camiseta, biseira,pano … para que os monitores souberan a que colexio pertencen.\nEn cada estación haberá un mestre ó lado dos monitores que dirixirán a actividade (alumnos do Ciclo TSFAAD do IES Sánchez Cantón)\nPodedes deixar tamén un correo electrónico persoal do responsable e un teléfono para axilizar as cousas nas datas próximas ás xornadas.\nA PARVA: Fárase un descanso de 20` despois do 3º xogo para tomar a parva.\nBAÑOS: Están habilitados os baños do Concello para este evento.\nO alumnado fará un só circuito, o que lle toque.\nHabilitaranse para ese día os baños do Concello de Pontevedra na Praza de España.\nActo de inaguración do Ano Xoán Manuel Pintos.\nLibro de xogos.\nXogos no Renacemento (Brueguel).\nXogos de sortes.\nBanco de Actividades dos EDNL para as Xornadas (exporanse o luns no Concello).\nVocabulario de Pintos.\nInformación no blogue da CEDNL da Comarca de Pontevedra.\nMáis fichas de xogos.\nI XORNADA INTERESCOLAR DE XADREZ – XADREZ NA RÚA\nEste ano catro centros educativos: C.E.P. A Xunqueira nº 2, C.E.I.P. Campolongo, C.E.I.P. Froebel , C.E.I.P. Villaverde – Mourente e a Escola Municipal de Xadrez organizámola xornada de xeito experimental. Aqueles centros que queiran incorporarse a esta iniciativa ou a outra semellante para vindeiras xornadas podedes comentalo aquí mesmo para telo en conta.\nAquí temos tódalas fotos que fixemos da actividade “Xadrez na Rúa”, tanto o día da presentación como o día da xornada.\nGustouvos a actividade? Queredes repetila para ó ano que ben?. Se tedes algún comentario que queriades facer, contar algunha anécdota, facer algunha crítica, etc. Podedes facelo aquí.\nPodes ler aquí os beneficios da práctica do xadrez.\nSe queredes aprender a xogar ao xadrez velaí vai un curso para principiantes:\nXadrez 1 , Xadrez 2\nDeixamos, tamén, a explicación nun vídeo youtube, do Xaque mate da Ópera, de Paul Charles Morphy que vimos na praza co xadrez xigante:\nCategories: Deportes | 1 comentario


1125 estudantes de Pontevedra examínanse ata o xoves da ABAU - Canal Rías Baixas\nPontevedra> Un total de 1125 estudantes de 29 centros educativos de Pontevedra comezaron hoxe a Avaliación de Bacharelato para o Acceso á Universidade, o que supón un 11 por cento máis que no pasado ano. Unhas probas que rematarán o xoves e que na cidade do Lérez se realizan na Facultade de Ciencias Sociais, na Escola Universitaria Técnica Forestal e no Centro de Recursos Especiais da Once.\nNervios, moitos nervios é o ambiente que se respiraba a primeira hora no Campus de Pontevedra, xa que nesta xornada un total de 1125 estudantes de 29 centros de Pontevedra comezaban a antiga Selectividade, o que actualmente se denomina como Avaliación de Bacharelato para o Acceso á Universidade. Pese aos nervios do comezo, ao pasar o primeiro exame parece que a cousa xa se tranquliza.\nE ao pasar o primeiro exame os nervios quedaron as portas xa que para a gran maioría a cousa pintaba be,\nAlgúns van a estas probas a dalo todo, xa que precisan unha nota alta de corte, outros pola contra van máis tranquilos, válelles con aprobar.\nHoxe foi a quenda das materias comúns Historia, Lingua e Literatura, Galego e Inglés e mañá mércores e o xoves será a quenda para as específicas. A nos soamente nos queda desexarlles moita sorte, e que o xoves poidan celebrar o seu fin de exames cun bo sabor de boca.\nArtigo anteriorO concello non acepta a modificación do proxecto sectorial de ENCE\nSeguinte artigoA concellería de Festexos de Noia apraza ‘sine die’ a celebración da ‘Feria’


TRABALLOS DE MELLORA E ACONDICIONAMENTO EN VARIAS VÍAS MUNICIPAIS DA PARROQUIA DE ALBA » Concello de Vilalba\nAlba (San Xoán), Infraestructura e Urbanismo, Medio Ambiente e Rural, Parroquias\nO Concello de Vilalba xa ten listo o proxecto para acometer varias actuacións de renovación e conservación de diferentes vías de titularidade municipal na parroquia de Alba, que comunican distintos núcleos de poboación entre si e coa estrada N-634.\nConcretamente, os traballos acondicionarán os camiños municipais 065_121, 065_024 e 065_379, que son os viais que comunican entre si e tamén coa N-634 os núcleos de Alba, Abadín, Coea e A Costa.\nEstas vías vertebran, xunto cun gran número de tramos municipais, o territorio da parroquia de Alba, dando acceso ás vivendas, explotacións e parcelas distribuídas ao longo de toda a parroquia.\nO continuo uso destas vías, así como as condicións meteorolóxicas e o paso do tempo, provocaron que os noiros das estradas estean saturados de terra vexetal, perdendo a súa forma e uso. Estas eivas provocan que as augas pluviais non se evacúen da plataforma da estrada, xerando danos sobre a capa de rodadura que se incrementan polo desgaste sufrido co paso dos vehículos.\nDada a situación actual destes tramos, coa intención de reducir o seu deterioro e mellorar a seguridade viaria tanto dos peóns como do tráfico rodado, o Concello de Vilalba decidiu proceder a realizar os traballos pertinentes de acondicionamento e mantemento.\nPara acondicionar o vial e as súas ramificacións, proponse a apertura e limpeza de noiros, unha das tarefas fundamentais xa que é a principal causa de deterioro da vía. Ademais, regularizarase o bacheo con tratamentos de bituminoso semiprofundo e renovarase a súa superficie de rodadura. Por último, procederase á sinalización dos camiños.\nOs traballos, aos que o Concello de Vilalba destinará un orzamento de 68.000 euros, teñen un prazo de execución dun mes.\n“O estado de conservación dunha vía é fundamental para a seguridade do tráfico, por iso dende o Concello de Vilalba impulsamos este tipo de traballos tanto no ámbito urbano como rural, dando resposta ademais ás demandas veciñais”, afirma Luis Fernández, concelleiro de Infraestruturas de Vilalba.